**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/121- 3 /2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. január 31-i nyilvános ülésére**

**Tárgy:** Hévíz Város Önkormányzat 2019. évi költségvetése

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

Kondákorné Farkas Erika pénzügyi ügyintéző

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**A 2019. évi költségvetés indoklása**

**Tisztelt Képviselő-testület!**

# Az államháztartásról szóló 2011. évi CXCV. törvény 24.§ (3) és (4) alapján a jegyző által előkészített költségvetési rendelet-tervezetet a polgármester február 15-éig - ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. 2018. július 31-én a Magyar Közlöny 123. számában megjelent a Magyarország 2019. évi központi költségvetéséről szóló 2018. évi L. törvény, így a költségvetés meghatározó sarokszámai ismertek, azok beterjeszthetőek. A költségvetési rendelt megalkotásához az állami támogatások Magyar Államkincstár által történő pontos kimutatását is megkaptuk, amely után pontosan forintosítva lehet a költségvetést elfogadni.

# A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a tervszámoktól történő esetleges eltérés indokait.

Az államháztartásról szóló 2011. évi CXCV. törvény 23. § (2) bekezdése szerint a költségvetési rendeletben be kell mutatni a költségvetési bevételi és kiadási előirányzatokat kötelező feladatok, önként vállat feladatatok, valamint állami (államigazgatási) feladatok szerinti bontásban.

A Magyarország helyi önkormányzatairól szóló 2011. évi CLXXXIX. törvény 10. § (3) bekezdése szerint az önkormányzat - a törvényben meghatározott esetekben - az állammal kötött külön megállapodás alapján elláthat állami feladatokat. Önkormányzatunk ilyen megállapodással nem rendelkezik, így ebben az értelemben állami feladatot nem lát el. Törvényi kötelezettségünknek kívánunk eleget tenni azzal, hogy a bevételeknél és kiadásoknál az előirányzatok bontva vannak a kötelező és nem kötelező feladatellátásra. A törvény a kötelező feladatellátás mértékét arányait egyes területeken nem szabályozza, arról a képviselőtestület dönthet.

A kötelező és önként vállalt feladatok ellátását a kapcsolódó állami támogatások és átengedett bevételek nem fedezik. A feladatok ellátását az önkormányzat saját bevételeiből, elsősorban közhatalmi, valamint működési bevételeiből, az egyéb államháztartáson belüli támogatási bevételekből és az államháztartáson kívülről történő pénzeszköz átvételekből származó összegekkel biztosítja.

A 2017. évben 1,55 Ft-ról 1 Ft-ra lecsökkent idegenforgalmi adó miatti éves 260 millió Ft-os bevételcsökkenést, és az adóerőképességünk miatti 126,2 millió Ft-os elvonást (összesen 386,2 millió Ft) sikeresesen sikerült saját működési bevétel növekedéssel, és kiadás csökkentéssel ellensúlyozni. Ezt támasztja alá a működési költségvetési maradvány 631,9 milliós nagysága is, amely az elmúlt években jellemzően nagyságrendileg nem változott. Az elmúlt három évben újabb kihívással találta magát szembe az önkormányzat, a munkaerőhiány okozta bérszínvonal emelkedéssel. Az önkormányzat és intézményei összlétszáma 234,5 fő. (5. számú melléklet részletesen tartalmazza) A munkaerőpiacon a versenyképesség megőrzése érdekében az önkormányzat jelentős forrásokat fordít évről évre saját bevételeiből bérfejlesztésre. Ugyanez a hatás éreződik az elnyert Európai Uniós és a Magyar Kormány álalt biztosított fejlesztések megvalósításánál is. Egyrészt az építőiparra is hat a bérszínvonal emelése, másrészt a teljesítmény kapacitásuk korlátozott, így a kereslet-kínálat olló kinyílt, jelentősen megdrágítva a beruházásokat. A 2019. évi költségvetés biztosítja a már megkezdett projektek befejezését. Azonban a fentiek miatt, a további fejlesztések önerejének biztosításához többlet forrás bevonása szükséges.

**Bevételek**

2019. évi bevételi előirányzatok összege 3.922.217 ezer Ft.

***Költségvetési bevételek*** tervezett összege 2.656.045 ezer Ft, mely a működési és a felhalmozási bevételek tervezett együttes összege.

**A működési pénzforgalmi bevételek** tervezett összege 2.653.175 ezer Ft.

Az Önkormányzat bevételeként jelenik meg a működési támogatások tervezett összege, mely 882.546 ezer Ft. (2018. évi eredeti költségvetés 816.493 ezer Ft állami támogatással számolhatott, míg a 2017-es eredeti költségvetés 708.910 ezer Ft-tal.)

Az állami támogatásként tervezhető összeget a Magyarország 2019. évi központi költségvetéséről szóló 2018. évi L. törvény határozza meg. A törvény, 2. számú mellékletében tartalmazza a helyi önkormányzatok általános működésének és ágazati feladatainak támogatására megállapított támogatási fajtákat és mértékeket.

Jelen költségvetési rendelet-tervezetünk készítése idején már rendelkezésre áll a 2019. évi állami támogatás összegének megállapításához szükséges igény- illetve mutatószám felmérés, illetve a támogatás forintosítása.

Az önkormányzatunk működésének és ágazati feladatainak elvégzéséhez megállapított állami támogatás összege a Magyar Államkincstárhoz az ebr42 rendszerébe leadott előzetesen adatok alapján tehát 882.563.802 Ft.

Ezen belül a következőképpen alakulnak az egyes támogatások:

Települési önkormányzatok működésének támogatására tervezett összeg 604.528 ezer Ft.

Az önkormányzati hivatal támogatása az előző évhez képest növekedett. A fajlagos támogatási összeg nem változott, azonban a 2018. január 1-i lakosság szám növekedett az előző évhez képest. A 2017. január 1-i 4.705 főről a lakosságszám kis mértékben növekedett, 2018. január 1. napjára 4.747 főre. Az önkormányzati hivatal működtetéséhez kapott támogatás összege - a 2017. évi 83.905 ezer Ft helyett – 84.364 ezer Ft.

A települési önkormányzatok működését támogató állami támogatások része még a zöldfelület-gazdálkodással kapcsolatos feladatok, a közvilágítás, a közutak és a köztemető fenntartásának, a lakott külterülettel kapcsolatos feladatok támogatása, valamint az egyéb önkormányzati feladatok támogatása. Utóbbi támogatások fajlagos összege nem változott 2018. évhez képest. Az előző évekhez hasonlóan a településüzemeltetés és a lakott külterülettel kapcsolatos feladatok kiszámított támogatásának teljes összegét 0 forintra csökkenti a beszámítás.

Az üdülőhelyi feladatok támogatásának fajlagos összege változatlanul 1 Ft/beszedett idegenforgalmi adóforint. A támogatás összege a vendégéjszaka szám növekedése miatt növekedett. 2019. évben, a 2017 évben beszedett idegenforgalmi adóbevétel után kapják a települési önkormányzatok az üdülőhelyi feladatok támogatását. A támogatás elvi összege 600.596 ezer Ft (ez 2018. évben ez 547.752 ezer Ft volt).

A települési önkormányzatok működésének támogatását több ponton csökkenti a már említett beszámítás, melyet az 1 főre jutó - iparűzési adóalapból számított - adóerő-képesség határoz meg. A beszámítás elvi összege 2018. évben 135.897 ezer Ft lenne.

2019. évi költségvetés azonban a 2. melléklet I.1.g) pontjában lehetőséget adott a helyi önkormányzatokért és az államháztartásért felelős miniszternek, hogy a 2017. évi országosan összesített beszámolók adata alapján kiszámított 2017. évi adóerő-képesség ismeretében, a fentiekben kiszámított elvonás összegét módosíthassák. A módosítás minden önkormányzatot csak kedvezően érinthetett. Hévízi Önkormányzat esetében a teljesítési adatokhoz kapcsolódó korrekciós támogatás összege 9.654 ezer Ft, melynek hatására az érvényesített beszámítás szerinti elvonás 126.243 ezer Ft. Beszámítás levonása után az önkormányzat részére megállapított 2019. évi üdülőhelyi támogatás összege 520.165 ezer Ft. (2018. évben ez 464.434 ezer Ft volt.) A támogatásnövekedés 12 %-os.

Magyarország 2019. évi központi költségvetéséről szóló 2018. évi L. törvény 2. számú melléklete I. 1. f) pontjában foglalkozik - a fentiekben már említett - beszámítás és kiegészítés számításához szükséges szabályok leírásával. Az elvonás, illetve kiegészítés számítása a 2017. évi tény iparűzési adó alapján meghatározott adóerő-képesség szerint történik. Önkormányzatunk 2017. évi 1 fő-re jutó iparűzési adóerő-képessége 66.062 Ft/fő. Ez alapján számított támogatáscsökkentés, 135.897 ezer Ft. Az üdülőhelyi támogatásnál említett korrekciós támogatás miatti beszámítás csökkentés 9.654 ezer Ft. Így az önkormányzattal szemben érvényesített beszámítás mértékváltozása az előző évhez képest 102%-os. (2018. évben ez az elvonás 123.433 ezer Ft volt.) A 2019. évi érvényesített beszámítás kismértékben – 2.810 ezer forinttal - meghaladja a 2018. évi elvonást.

Települési önkormányzatok egyes köznevelési feladatainak támogatása 85.256 ezer Ft. Előző évben a támogatás összege 87.961 ezer Ft volt. A támogatás csökkenés csekély mértékű, 3%-os.

Ez a támogatási csoport az óvodai gyermeklétszám alapján elismert pedagóguslétszám szerinti bér- és járuléktámogatását, a pedagógusok munkáját segítők bér- és járuléktámogatását, az óvoda működtetésére vonatkozó támogatást, valamint a minősített pedagógusok kiegészítő támogatásait tartalmazza. Fajlagos támogatási összegek közül idén is csökkent a pedagógus bértámogatás fajlagos összege, mely idén 4.371.500 Ft/fő (2018. évben: 4.419.000 Ft/fő, 2017. évben 4.469. 900 Ft/fő volt). Ugyanakkor az óvodapedagógusok munkáját segítők támogatásának fajlagos összege nem változott, a 2018. évi fajlagos összeggel azonos, mely 2.205.000 Ft/fő.

A támogatásként kapható összeget befolyásolta a gyermeklétszámok előzőévhez viszonyított csökkenése, illetve 1 fő minősített pedagógus nyugdíjba vonulása.

Települési önkormányzatok szociális gyermekjóléti és gyermekétkeztetési feladatainak támogatása is nőtt. 2018. évi 174.500 ezer Ft-ról, 187.036 ezer Ft-ra emelkedett a kiszámított támogatás. Az e csoportba tartozó támogatási jogcímek fajlagos összegei kevés kivétellel változatlanok. A Család- és gyermekjóléti szolgálat támogatása 2 település - Hévíz és Cserszegtomaj - esetében 6.000 ezer Ft. Ezt a támogatást növeli meg a III. 3. oa) pont alapján járó kiegészítő fajlagos összeg szerinti támogatás, mely a Család – és gyermekjóléti szolgálat esetében 400 ezer Ft/év fajlagos összegű. Emiatt Önkormányzatunkat a feladat ellátásához a két település után 800 ezer forinttal több támogatás illeti meg.

Szociális étkeztetés fajlagos támogatási összege 55.360 Ft/fő. 73 fő ellátott után a támogatás 4.041 ezer Ft.

Szociális területet érintő támogatások közé tartozik a házi segítségnyújtás támogatása, ezen belül a szociális segítés és a személyi gondozás támogatása. A szociális segítés esetében 2 fő után, személyi gondozás esetében 52 fő után igényeltük a támogatást. Az alap támogatás összege 10.970 ezer Ft. A személyi gondozás esetében is van, a III. 3. ob) pont alapján járó kiegészítő fajlagos összeg, mely 120.000 Ft/fő. Az 52 ellátott esetében a kiegészítő támogatás 6.240 ezer Ft.

Időskorúak nappali ellátása esetében a támogatás 25 fő után, 2.725 ezer Ft.

A szakosított ellátások közül, önkormányzatunk az időskorúak tartós bentlakásos ellátását működteti, melyhez a támogatás szintén két részre válik, a finanszírozás szempontjából elismert szakmai dolgozói létszám bértámogatására és az intézményüzemeltetési támogatásra. Az ellátotti létszám alapján számított 15 fő elismert szakmai dolgozói létszám után a támogatás 39.091 ezer Ft. Az intézményüzemeltetési támogatás, a szociál- és nyugdíjpolitikáért felelős miniszter, az államháztartásért felelős miniszter és a helyi önkormányzatokért felelős miniszter egyeztetése alapján kerül meghatározásra. Az intézményüzemeltetési támogatás összege 40.329 ezer Ft. 2019. évben a bértámogatást kiegészíti a III. 4. c) pont szerint járó kiegészítő fajlagos összeg szerinti támogatás, melynek fajlagos összege 241.960 Ft/számított létszám. Az ebből adódó kiegészítő támogatás 15 fő elismert szakmai dolgozói létszám után 3.630 ezer Ft.

Gyermekétkeztetés támogatása - hasonló felépítésű, mint a szociális szakosított ellátás – gyermekétkeztetésben ellátottak létszáma alapján számított dolgozói bértámogatásból és intézményi gyermekétkeztetési üzemeltetési támogatásból tevődik össze. Az 567 fő intézmények keretében étkeztetett gyermeklétszám szerint 14,29 fő dolgozó bértámogatására megállapított összeg 27.151 ezer Ft. Az intézményüzemeltetés három miniszter egyeztetése alapján megállapított összege 22.570 ezer Ft.

A gyermekétkeztetés finanszírozásához tartozik a szociálisan rászorult gyermekek szünidei étkeztetése is. Önkormányzatunk egy lakosra jutó adóerő-képessége alapján a támogatás fajlagos összege évek óta 285 Ft/étkezési adag. A 136 adag alapján járó támogatás 39 ezer Ft.

Előző évekhez hasonló a bölcsőde finanszírozása. A támogatás - hasonlóan az óvodához - két részre válik, a bölcsődei dolgozók bértámogatására és a bölcsődei üzemeltetési támogatásra.

A bölcsődében foglalkoztatott felsőfokú kisgyermeknevelők béréhez adott támogatás fajlagos összege 4.419.000 Ft/számított létszám/év. A bölcsődei dajkák, középfokú végzettségű kisgyermek nevelők bértámogatásának fajlagos összege 2.993.000 Ft/számított létszám/év. A támogatás szempontjából arányosítással figyelembe vehető felsőfokú végzettségű kisgyermek nevelők létszáma 1,3 fő; a középfokú végzettségű kisgyermek nevelők létszáma 2,5 fő. A bértámogatás összege 13.227 ezer Ft. 2019. évben a költségvetési törvényben leírt szabályok változása miatt Önkormányzatunk is jogosult a bölcsődei üzemeltetési támogatásra. A támogatás összege 10.223 ezer Ft. Emiatt a támogatás az eredeti költségvetésben tervezhető. Előző évben a magas 1 főre jutó adóerő-képesség miatt, bölcsődei üzemeltetési támogatásra önkormányzatunk nem volt jogosult. A bölcsőde működtetéséhez évközben kapott kiegészítő támogatás.

Települési önkormányzatok kulturális feladatainak támogatása esetében a nyilvános könyvtári és közművelődési feladatok támogatása továbbra is lakosságszám arányosan jár. 2019. évi összege 5.744 ezer Ft. A támogatás fajlagos összege nem változott. 2018. évhez képest jelentkező támogatásnövekedést, a lakosságszám emelkedése okozza.

A könyvtári érdekeltségnövelő támogatás összege - melyet az előző évi könyvtári állománygyarapításra fordított összeg szerint állapítanak meg - 2019. évre még nem ismert.

Magyarország 2019. évi központi költségvetéséről szóló 2018. évi L. törvény 2. számú melléklete V. fejezetében foglalkozik a szolidaritási hozzájárulással. Az elvégzett számítások alapján a hévízi önkormányzat nem kötelezett szolidaritási hozzájárulás fizetésére.

***Egyéb működési célú támogatások bevételei Államháztartáson belülről*** *(1/5 melléklet):* 2019. évi tervezett összege 42.188 ezer Ft.

Önkormányzatnál Áht-belülről átvett támogatásként terveztük például a 2018. decemberi és a 2019. január-november közötti időszak *bérkompenzáció*jának összegét, összesen 2.710 ezer Ft összegben. *Önkormányzatunk feladat-ellátási szerződés keretében biztosítja az orvosi ügyeleti ellátást Hévíz és további 4 település számára. Ezek a települések: Alsópáhok, Felsőpáhok, Nemesbük és Zalaköveskút. Az önkormányzatoktól átvett támogatás tervezett összege 4.485 ezer Ft.*

Teréz Anya Szociális Integrált Intézménynél az Áht-n belülről átvett támogatás tervezhető összege 20.865 ezer Ft. Az előirányzat tartalmazza a Társadalom Biztosítási Alaptól orvosi ügyeletre, védőnői ellátásra és iskola-egészségügyi ellátásra várható támogatás összegét.

**Közhatalmi bevétel** (1/4 melléklet) tervezett összege az Önkormányzat költségvetésében jelenik meg, mely 1.240.404 ezer Ft. 2019. évre egyik helyi adó esetében sem változik az adómértéke. Nem változott a központi adó átengedés aránya sem. Gépjárműadó esetében az önkormányzatok továbbra is a beszedett adó 40%-át kapják meg.

***Működési bevétel****:* önkormányzat és intézményei szintű tervezett mértéke 488.019 ezer Ft. Itt került megtervezésre a szolgáltatások nyújtásából, tárgyi eszköz bérbeadásból származó bevételek, a közvetített szolgáltatások ellenértékéből, a tulajdonosi bevételekből, ellátási díjakból, kamatbevételekből, biztosítói kártérítésekből és egyéb működési bevételekből származó összegek.

Intézményenkénti működési bevételek összegét az intézmények pénzügyi mérlegei tartalmazzák ( a 2/1.;2/1/1.; 3/1.; 3/2.; 3/3.; 3/4. mellékletek)

**Felhalmozási pénzforgalmi bevételek** tervezett összegeként 2.870 ezer Ft előirányzat került kialakításra.

Ez az összeg az Önkormányzatnál *Áht-n kívülről átvett felhalmozási pénzeszközként* jelenik meg. A lakosságnak és az önkormányzat és intézményei dolgozóinak – az évek során - lakásépítés és felújítás céljára nyújtott kamatmentes kölcsön törlesztéséből származó bevétel kerül tervezésre a 8. melléklet szerint.

**Finanszírozási bevételek** tervezett összege 1.266.172 ezer Ft. Ez az összeg egyrészt az előző évi költségvetési maradvány igénybevételének tervezett összege, 631.945 ezer Ft, másrészt az MFB2020 beruházási hitelprogram 634.227 ezer Ft. A költségvetési maradvány előirányzat a 2018. évi zárszámadás elkészítése és Képviselő-testületi elfogadása után, 2019. évi költségvetési rendelet-módosítás útján pontosításra kerül.

**Kiadások**

2019. évre tervezett kiadási előirányzatok összege – azonosan a bevételi előirányzattal – 3.922.217 ezer Ft.

***Költségvetési kiadások*** előirányzott összege 3.888.087 ezer Ft.

***Működési pénzforgalmi kiadások*** tervezett összege 2.685.969 ezer Ft.

Valamennyi intézmény esetében a költségvetési egyeztetők során a kiadások csökkentésére és a hatékony, takarékos gazdálkodásra törekedtünk.

Az Önkormányzat esetében a működési kiadások, feladatokra lebontott előirányzatait a 2/2 melléklet mutatja be. Intézmények esetében az intézményi pénzügyi mérlegekből látható a tervezett kiadási előirányzat.

**Személyi juttatások** tervezett előirányzata 936.854 ezer Ft, ez 2018. évben 911.801 ezer Ft, 2017. évben 827.105 ezer Ft volt. Az előirányzat kialakításánál figyelembe vettük a minimálbér és a garantált bérminimum 2019. évre vonatkozó előírásait.

A 8%-os garantált bérminimum emelés miatti kiadásnövekményt, most és a jövőben felmerülő személyi jellegű kiadás-növekményeket csak szigorú létszámgazdálkodással, kimenő rendszerű (fluktuáció, nyugdíjazás) létszámcsökkentéssel lehet ellensúlyozni. Erre fokozottan oda kell figyelni. A Polgármesteri Hivatal példája alapján kell forrásokat megteremteni bérfejlesztésre. (4 év alatt 51 főről 39-re csökkent a Hivatal létszáma, így lett fedezete a 2018. évi bérfejlesztésnek). Az költségvetési rendelet kitér a humánerőforrás-gazdálkodásra is. Az intézményvezetők a Polgármester írásos engedélyével tölthetik csak be a megüresedő álláshelyeket, amelyek szükségességét indokolni kell.

A személyi kiadások között tervezésre kerültek valamennyi intézmény esetében a 2019. évi soros előrelépések, a dolgozókat megillető jubileumi jutalmak, valamint a felmentési illetmények. Minden érintett dolgozó munkába járásához rendelkezésre áll a szükséges forrás. Jogszabályi előírásoknak megfelelően biztosított minden intézmény költségvetésében a minimálbérre (138.000 Ft/hóról 149.000 Ft/hó) történő kiegészítés, a bérkompenzáció és a szakképzett dolgozók esetében a garantált illetményre (181.000 Ft/hóról 195.000 Ft/hó) történő kiegészítés.

2019. évben nem módosul a cafetéria juttatás éves összege, mely továbbra is bruttó 200.000 Ft/fő/év. A felhasználás választható jogcímei nagymértékben változtak, kedvezményes juttatásként csak a SzÉP kártya adható.

**Munkaadót terhelő járulékok és szociális hozzájárulás** tervezett összege 199.498 ezer Ft.

**Dologi kiadások** tervezett előirányzata 1.057.967 ezer Ft. A sort beruházások, uniós támogatások dologi kiadási tételei növelik. Az előirányzat kialakításánál a takarékos gazdálkodás szempontját tartották szem előtt az intézmények, náluk és a hivatalnál a dologi kiadás nem növekszik.

Az Önkormányzat esetében (2/2 melléklet) tervezésre kerültek többek között a Nagyparkoló megújítására vonatkozó projekttel kapcsolatban 20.640 ezer Ft, a Széchenyi utca zárt árok csapadékvíz elvezetés projekt kapcsán 17.053 ezer Ft dologi kiadás. Itt található továbbá a Térségi Sport és rendezvénycsarnok, Gyógyhelyi főtér, Zala két keréken, Széchenyi utca fejlesztése, Festetics sétány, Youth&SPA projektek dologi kiadásai.

**Működési célú támogatások** előirányzott összege 2019. évben 364.064 ezer Ft, melyből az államháztartáson belülre átadott támogatás előirányzat 71.650 ezer Ft, az államháztartáson kívülre átadott támogatás előirányzata 292.414 ezer Ft. Az előirányzat támogatott szervezetenkénti bontását az 1/7. melléklet tartalmazza.

A támogatások között a Képviselő 19.500 ezer forint összegben szerepel a Hévíz TDM Egyesület támogatása. A hévíz Turisztikai Nonprofit Kft két címen kap támogatást, a 65.000 ezer Fta város marketing hatékonyabb keretek közötti ellátását biztosító támogatás. 5.000 ezer Ft a Hungarikum alapprogramhoz szükséges önkormányzati hozzájárulás.

**A tartalék** tervezett összege 230.974 ezer Ft, melyből a működési céltartalék előirányzata 65.000 ezer Ft, az általános tartalék pedig 48.146 ezer Ft. A felhalmozási tartalék 117.828 ezer Ft, ebből kötelezettséggel terhelt 78.232 ezer Ft.

***Felhalmozási pénzforgalmi kiadások*** összege 1.202.118 ezer Ft.

Beruházások eddig tervezett összege 1.039.940 ezer Ft, azonban ez az év közben, az elnyert EU-s és kormányzati pályázatok hatására- nagymértékben növekedni fog.

A főbb beruházások:

1. Széchenyi utca teljes közműveinek kicserélése, a zöldfelületeinek és járdáinak megújítása, mely a 2018.évről húzódik át 228.823 ezer Ft összegben.

2. Nagyparkoló átépítéséhez Európai Uniós támogatással (179.360 ezer Ft) és fejlesztési hitellel (150.000 ezer Ft) finanszírozott munkák elvégzése.

A Nagyparkoló tér felújításának célja a jelenleg aszfaltozott parkolóban a zöldfelületek fejlesztése, melyeket új sétányok kialakításával és a meglevő sétányok rendezettebbé tételével kívánjuk elérni. A fejlesztés eredményeképpen egy kulturált és esztétikus, a világhírű fürdővároshoz rangjához illő tér jön létre.

3. Autóbusz pályaudvar kialakítása:

Az EU által támogatott teljes bekerülési érték 700.000 ezer forint, ebből jelenleg a költségvetés beruházási oldalán 31.725 ezer Ft-ot irányozunk elő tervezésre.

4. Térfigyelő kamerarendszer kialakítása:

Hévíz Városának a kiemelkedő turisztikai desztináció jellege miatt szükséges a mai kor technikai színvonalán kiterjeszteni és megújítani és a rendőrséggel közösen működtetnie kell egy korszerű térfigyelő és rendszámfelismerő kamerarendszert, mely garantálja az ideérkező vendégek számára a kiszámítható közbiztonságot és szükség esetén a gyors, pontos beavatkozás lehetőségét is, akár a rendőrség, akár a közterület felügyelet számára. Hévíz Város térfigyelő kamerarendszer kiépítésére fejlesztési hitelből nettó 72.000 ezer Ft-ot irányoz elő a költségvetés.

5. Gyógyhelyi főtér kialakítás, amely a jelenlegi buszmegálló épülete és környezete fejlesztését tűzi ki célul 24.486 ezer Ft összegben tartalmaz kiviteli tervezési kiadást.

6. A Magyar Állam által megépítendő térségi sport és rendezvénycsarnok építéséhez biztosítani kell az infrastruktúra tervezését és annak kialakítását, ennek díja a villamos energia ellátás biztosításával együtt 22.700 ezer Ft.

7. Festetics sétány kialakítására 88.424 ezer Ft-ot tervezünk. EU-s támogatás alapján.

8. A hévízi termelői piac megújítás tervezési költségeire 17.717 ezer Ft-ot irányozunk elő.

9. A Széchenyi utca folytatásában a vízelvezető árok rendbe tételére, lefedésére fejlesztési hitelből 66.039 ezer forint az előirányzat.

10. A Szent András Gyógyfürdő és reuma Kórház kezelésében lévő dr. Schulhof sétány fejlesztését EU-s támogatásból fejlesztjük, erre a költségvetésben 30.353 ezer forintot irányzunk elő.

**Államháztartáson kívüli felhalmozási célú támogatás** tervezett összege 39.350 ezer Ft.

Az előirányzat tartalmazza a Sportkör TAO pályázatának önerejét, Hévíz Város Önkormányzat Képviselőtestületének 100/2018. (IV.26) határozata alapján, labdarúgással és kézilabdával kapcsolatos tárgyi eszköz beruházás és felújítás **35.000 ezer Ft** összegét.

Ennek tartalma: a határozat alapján elfogadott labdarúgó és kézilabda szakosztály tárgyi eszköz és szállító jármű beszerzése (15.600 ezer Ft). Továbbá a Hévízi Sportkör az Önkormányzat tulajdonában álló Hévíz (belterület) 963. hrsz-ú ingatlanon található lelátó térlefedésére, új kerítés építésére, valamint az ingatlanon található élőfüves nagypálya szabványméretre való szélesítésére. Az NBIII-as pályahasználati engedélyhez elengedhetetlen fejlesztésekhez az önerő rendelkezésre áll, a TAO keret feltöltése még folyamatban van.

A Magyar Labdarúgó Szövetségtől kapott levél alapján szükségessé vált a két műfüves pálya teljes felújítása is. Ebben az esetben már biztosított a Sportkör számára a teljes TAO keret, azonban a 45.000 Ft-os önrészt a beterjesztésre kerülő költségvetés nem tartalmazza.

Az támogatási sor tartalmazza a Római katolikus Egyház részére tervezett felhalmozási támogatást az orgona felújítására, 4.350 ezer Ft összegben.

A felhalmozási kiadások részletes - intézményenkénti és felhalmozási célonkénti - tervezését az 1/8. melléklet tartalmazza.

**Finanszírozási célú kiadás:**

A Magyar Államkincstár nettó finanszírozás keretében 2018. december 28-án utalta ki a 2019. évi állami támogatás előlegét. A kincstár a január 5-éig esedékes járandóságok fedezetének biztosítása érdekében megelőlegezte az önkormányzatot megillető 2019. évi állami támogatás 4%-át, mely 34.130 ezer Ft. A 2019. évi költségvetésben a megelőlegezést vissza kell vezetni.

**Létszám**

Az Önkormányzat és intézményei létszámkerete 2019. január 1. napjával 234,5 főre változik, ez 1 fővel több, mint 2018. január elsején.

A létszámok nagyságát és összetételét az 5. számú melléklet részletesen tartalmazza.

**Közvetett támogatások**

Közvetett támogatások 2019. évre tervezett összege171.783 ezer Ft.

Ebből az összegből:

169.769 ezer Ft az építmény adó esetében: a lakás, üdülő, egyéb építmény esetében nyújtott 100%-os adókedvezmény, melyet az ingatlanban állandó lakcímmel rendelkező tulajdonos magánszemély részére – 3.103 adótárgy után, 281.358 m2-re vonatkozóan - biztosít az önkormányzat.

1.467 ezer Ft az iparűzési adónál biztosított adó kedvezmény, melyet az önkormányzat 2.500 ezer Ft-ot meg nem haladó adóalap esetén biztosít. A kedvezmény az adó 25%-a.

547 ezer Ft a méltányosságból nyújtott kedvezmény tervezett összege.

A közvetett támogatások nyújtásának jogcímenként részletezett összegét a 7. számú melléklet tartalmazza.

**Rendelet részletes indoklása:**

1. § A költségvetés szerkezetét határozza meg és, hogy kire terjed ki a hatálya.
2. §. Az Áht. előírásainak megfelelően meghatározza a költségvetés címrendjét.
3. – 5. § . Rögzíti az Önkormányzat bevételi és kiadási fő összegeit, kiemelt előirányzatit a megfelelő hivatkozási helyek, mellékletek megjelölésével.

6.– 10. § Az önkormányzat költségvetési szerveinek bevételi és kiadási főösszegét rögzíti.

1. § A költségvetési szervek 2019. január 1-ei létszámkeretét állapítja meg.
2. § A rendelet szabályozza a költségvetési szerveknél foglalkoztatottak cafetéria összegét.
3. § A több éves kihatással járó kötelezettségeket állapítja meg.
4. § A költségvetési maradvány feletti jogokat és a felhasználás módját szabályozza.
5. § Rögzíti a költségvetés végrehajtásának szabályait.
6. -20.§ Meghatározza a költségvetési szervek gazdálkodására vonatkozó szabályokat.

21.§ Megállapítja a Polgármester hatáskörét.

22.§ Rögzíti, hogy tárgy évben mely banknál vezetett számlákon bonyolódhat pénzforgalom.

23-24. § A követelések, kintlévőségek nyomon követéséről és arról való lemondás lehetőségeit taglalja.

25-26. § Az egyes eljárások sajátos szabályait állapítja meg.

27-28. § Vegyes rendelkezéseket állapít meg.

Tisztelt Képviselő-testület!

Az előterjesztésben részletesen bemutatott számok és adatok pontosan alátámasztják azt, hogy a 2019. évi költségvetés összeállítása az állami támogatáspolitika változása miatt milyen mértékben érinti hátrányosan Hévíz Város Önkormányzatát. Az előterjesztés és a 2019. évi költségvetés tervezett összeállítása során alapos mérlegelés az igények pontos felülvizsgálata és a jövőre vonatkozó megoldás szándéka alakította ki az előirányzatokat.

A 2019. évi költségvetés összeállítása során kiemelt cél volt, hogy az önkormányzati feladatellátás és a beruházások annak ellátási színvonalának csökkentése nélkül finanszírozható legyen. Ahhoz, hogy a város által elhatározott fejlesztéspolitika a folyamatban lévő európai uniós pályázati fejlesztések megvalósítása reális cél maradjon, az elkövetkező években felül kell vizsgálni az önkormányzat által kötelezően ellátandó feladatok ellátási színvonalát és felül kell vizsgálni az önkormányzat által önként vállalt feladatok továbbvihetőségét, valamint azok ellátásának színvonalát.

Végig kell gondolni elsősorban nyugdíjazások miatt megüresedő állások betöltésének szükségességét. Meg kell vizsgálnunk azokat a területeket, ahol az önkormányzat szolgáltatásainak felülvizsgálatával többletbevételeket érhet el. Szintén meg kell vizsgálni az adópolitikában a helyi adóztatásban rejlő tartalékokat. Át kell tekinteni a kedvezmények, mentességek megfogalmazását és mértékét, az egyes adómértékek helyi adó törvényben foglalt korlátait figyelembe véve. Már rövidtávon át kell gondolni, elsősorban a fejlesztéspolitika forrásainak biztosítása érdekében az önkormányzati vagyonban rejlő tartalékok feltárását. Javasolt számba venni azokat az ingatlanokat, amelyek értékesítése szóba kerülhet, ugyanígy át kell tekinteni a bérleti díjak emelhetőségét, és vizsgálni javasolt az önkormányzati tulajdonú gazdasági társaságokban rejlő lehetőségeket.

A beterjesztett 2019. évi költségvetés a stabil, biztos működés feltételeit teremti meg. A jövő érdekében mindenképpen indokolt a következő évek költségvetésének megalapozásához a fentiekben vázolt fokozatos intézkedések megkezdése.

Kérem, az előterjesztést megvitatni, és a rendeleti javaslatot elfogadni szíveskedjenek!

A döntés minősített szótöbbséget igényel.

**Adósságot keletkeztető ügyletek**

Az államháztartásról szóló 2011. évi CXCV törvény 29/A §-a szabályozza, hogy az önkormányzat a költségvetési rendelet elfogadásáig, határozatban állapítja meg a saját bevételeinek és az adósságot keletkeztető ügyleteiből eredő fizetési kötelezettséget a költségvetési évet követő három évre várható összegét.

Magyarország gazdasági stabilitásáról szóló 2011. évi CXCIV törvény 45. § (1) bekezdése a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. Az Önkormányzatnak ez évet és következő három évet terhelően nincs váltó, lízing, halasztott fizetési és kezességvállalásból eredő fizetési kötelezettsége. A határozati javaslat, így a jogszabály által előírt időszakra, a saját bevételeket tartalmazza.

A döntés egyszerű szótöbbséget igényel

**2.**

**Határozati javaslat**

1. Hévíz Város Önkormányzatának Képviselő-testülete az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2019. évi költségvetési évet követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| Megnevezés | Sorszám | Tárgy év  2019. | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
| 1 | 2 | 3 | 4 | 5 | 6 |
| Helyi adók | 1 | 1.209.000.000 | 1.209.000.000 | 1.209.000.000 | 1.209.000.000 |
| Tulajdonosi bevételek | 2 | 0 | 0 | 0 | 0 |
| Díjak, pótlékok, bírságok, települési adók | 3 | 4.500.000 | 4.500.000 | 4.500.000 | 4.500.000 |
| Immateriális javak, ingatlanok és egyéb tárgyi eszközök értékesítése | 4 |  |  |  |  |
| Részesedések értékesítése és részesedések megszűnéséhez kapcsolódó bevételek | 5 | 0 | 0 | 0 | 0 |
| Privatizációból származó bevételek | 6 |  |  |  |  |
| Garancia- és kezességvállalásból származó megtérülések | 7 |  |  |  |  |
| **Saját bevételek (01+... +07)** | 8 | **1.213.500.000** | **1.213.500.000** | **1.213.500.000** | **1.213.500.000** |
| **Saját bevételek (08. sor) 50%-a** | 9 | **606.750.000** | **606.750.000** | **606.750.000** | **606.750.000** |
| **Előző év(ek)ben keletkezett fizetési kötelezettség (11+...+17)** | 10 | **0** |  |  |  |
| Hitelből eredő fizetési kötelezettség | 11 |  |  |  |  |
| Kölcsönből eredő fizetési kötelezettség | 12 |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |
| Adott váltóból eredő fizetési kötelezettség | 14 |  |  |  |  |
| Pénzügyi lízingből eredő fizetési kötelezettség | 15 |  |  |  |  |
| Halasztott fizetés, részletfizetési kötelezettsége | 16 |  |  |  |  |
| Szerződésben kikötött visszavásárlási kötelezettség | 17 |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (19+...+25)** | 19 | **4.972.640** | **198.906.000** | **198.906.000** | **193.467.000** |
| Hitelből eredő fizetési kötelezettség | 20 | 4.972.640 | 198.906.000 | 198.906.000 | 193.467.000 |
| Kölcsönből eredő fizetési kötelezettség | 21 |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |
| Adott váltóból eredő fizetési kötelezettség | 23 |  |  |  |  |
| Pénzügyi lízingből eredő fizetési kötelezettség | 24 |  |  |  |  |
| Halasztott fizetés, részletfizetési kötelezettsége | 25 |  |  |  |  |
| Szerződésben kikötött visszavásárlási kötelezettség | 26 |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |
| **Fizetési kötelezettség összesen (10+19)** | 28 | **4.972.640** | **198.906.000** | **198.906.000** | **193.467.000** |
| **Fizetési kötelezettséggel csökkentett saját bevétel (9-28)** | 29 | **601.777.360** | **407.844.000** | **407.844.000** | **407.844.000** |

2. A Képviselő-testület felkéri a polgármestert, hogy amennyiben változás történik az adósságot keletkeztető ügyletekben erről adjon tájékoztatást a képviselő-testület részére.

***Határidő:*** éves beszámolók

***Felelős:*** Papp Gábor polgármester

**3.**

**Előzetes hatásvizsgálat:**

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat2019. évi költségvetésről szóló önkormányzati rendelet megalkotása.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**Költségvetési hatása:** A 2019. évi költségvetési rendelet megalkotásához kapcsolódó előzetes hatásvizsgálat során megállapítható, hogy az önkormányzatnak törvényben foglalt kötelezettsége az adott évre költségvetést alkotni az államháztartásról szóló 2011. évi CXCV. törvény 23 -24. §-ban kapott felhatalmazás alapján.

**Rendelet megalkotásának szükségessége**: A rendelet megalkotásának elmaradása esetén a költségvetésben meghatározott feladatok végrehajtása nem lehetséges. Amennyiben a költségvetési rendeletet a jogszabályban foglalt határidőig fogadja el a képviselő testület, úgy az államháztartásról szóló 2011. évi CXCV. törvény 108. §-a alapján az elemi költségvetésről az államháztartás információs rendszere keretében történő adatszolgáltatást sem tudja teljesíteni. Ha a helyi önkormányzat ezt az adatszolgáltatási kötelezettségét határidőig nem teljesíti, a helyi önkormányzatokért felelős miniszter a határidő utolsó napját követő hónaptól az információ szolgáltatásáig a nettó finanszírozás alapján a helyi önkormányzatot megillető összeg folyósítását felfüggeszti.

**A jogszabály alkalmazásához szükséges személyi, szervezeti, tárgyi és pénzügyi feltételek** a költségvetési rendelet esetében több szempontból is nehezen értelmezhetők. A költségvetés meghatározza a költségvetési szervek létszámkeretét, így a személyi erőforrások tekintetében konkrét rendelkezéseket tartalmaz, bizonyos befolyással bír a szervezeti struktúrára, az utóbbiról azonban nem a költségvetési rendelet keretei között dönt az önkormányzat. A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendelet társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok befolyásolják a kötelezően ellátandó feladatok minőségét, az önként vállalt feladatok mennyiségét és azok színvonalát. A költségvetés az egyes ágazatok szakmai programjai, részkoncepciói alapján készül, mely elsősorban a kötelező feladatellátásból adódó feladatokat tartalmazza. Az adminisztratív terhek nem változnak.

**Egyeztetési kötelezettség:** Valamennyi költségvetési szerv vezetővel egyeztetésre kerültek az intézmények költségvetései, melyről jegyzőkönyv készült.

A gazdasági kamarákról szóló 1999. évi CXXI. tv. 37. § (4) bekezdése szerint a gazdasági előterjesztéseknek a helyi önkormányzati képviselő testületéhez való benyújtása előtt ki kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét. Fentiek alapján jelen előterjesztés megküldésre került a Zala Megyei Kereskedelmi és Iparkamara és a Zala Megyei Kereskedelmi és Iparkamara Zalaegerszegi Térségi Szervezete részére.

**4.**

**Bizottsági állásfoglalás**

**5.**

**Mellékletek**

**6.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kondákorné Farkas Erika | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Laczkó Mária | GAMESZ igazgató |  |  |
| Hermann Katalin | Festetics igazgató |  |  |
| Varga András | TASZII intézményvezető |  |  |
| Nagy Sándorné | Brunszvik Óvoda vezető |  |  |
| Hubayné Jónyer Szilvia | GAMESZ Gazd-i vezető |  |  |