**ELŐTERJESZTÉS**

**Hévíz Város Önkormányzat Képviselő-testülete**

**2019. január 31-i rendes nyilvános ülésére**

**Tárgy:** Hévíz-Balaton Airport Kft ügyvezető igazgató illetmény és juttatásainak emelése

**Az előterjesztő:** Papp Gábor polgármester

**Készítette:** Kepli József János a Hévíz-Balaton Airport Kft. Felügyelő Bizottság elnöke

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzatának Képviselő-testülete a Hévíz-Balaton Airport Kft ügyvezető igazgatóját a 73/2012. (III.28.) határozatával bízta meg Benkő Attilát 2012. április 2-től ellátandó ügyvezetői igazgatói feladatok ellátásával.

A reptér igazgatói feladatok ellátására a munkabére bruttó 760.000,- Ft/hó összegben lett megállapítva, míg az ügyvezetői megbízás díja 10.000,- Ft/hó összegben.

Az ügyvezető igazgató ezen kívül részesült a munkaszerződése szerint havi 7.000,- Ft egészségpénztári hozzájárulásban és havi 5.000,- Ft Erzsébet utalványt kapott.

Az ügyvezető igazgató az elmúlt hét évben soha nem kapott béremelést, egyéb juttatásban sem változott a munkaszerződése. A társaság beszámolóinak elfogadásakor soha nem kapott prémiumot, vagy jutalmat.

Az 1861/2016. (XII.27.) Korm. határozat értelmében a reptér fejlesztésére, mintegy nettó 6,6 milliárd lesz felhasználva. A rendelkezésre álló forrás felhasználásához mindenképpen szükséges a reptér ügyvezetőjének és munkatársainak szakmai segítsége. A Kormány támogatás felhasználása jelentős többletfeladatot fog jelenteni az ügyvezetőnek. Az ügyvezető illetményét és egyéb juttatásait nemcsak a reptér előtt álló fejlesztések miatt kell emelni, hanem el kell ismerni a felelősségteljes szakmai munkáját is.

Az ügyvezető igazgató munkabérét 2019. február 1-től javaslom 1.100.000,- Ft/hó, a megbízását díját pedig havi 100.000,- Ft-/hó összegben meghatározni. Az egyéb juttatások a Hévíz-Balaton Airport Kft belső szabályozása alapján a dolgozókat megillető juttatásoknak megfelelően járjon az ügyvezető igazgatónak.

A döntéshez egyszerű szótöbbség szükséges.

**II.**

**HATÁROZATI JAVASLAT**

**(mely a Hévíz-Balaton Airport Kft ……/2019. (…….) sz. alapítói határozatának minősül**

1. Hévíz Város Önkormányzat Képviselő-testülete Benkő Attila Hévíz-Balaton Airport Kft ügyvezetőjének munkabérét 2019. február 1-től. havi bruttó 1.100.000,- Ft/hó összegben állapítja meg a megbízási díját havi bruttó 100.000,- Ft/hó összegben. Egyéb juttatások a Hévíz-Balaton Airport Kft belső szabályzata szerint a többi dolgozónak biztosított mértékben jár az ügyvezető igazgatónak.
2. A Képviselő-testület felhatalmazza a polgármestert, hogy Benkő Attila Hévíz-Balaton Airport Kft ügyvezető munkaszerződése és megbízási díja az 1. pontban leírtak szerint kerüljön módosításra és a szerződéseket írja alá.

Felelős: Papp Gábor polgármester

Határidő: 2019. február 12.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezetője |  |  |
| Vecsera Jánosné | Könyvvizsgáló |  |  |